Tampereen Ilveksen SM-liigakausi 2000–2001

Tampereen Ilves pelasi kaudella 2000–2001 jääkiekon SM-liigassa tullen pronssille. Se pelasi runkosarjassa 56 ottelua, voittaen 24 ja tullen viidenneksi. Se voitti pudotuspeleissä HIFK:n voitoin 3–2, mutta putosi pronssiotteluun hävittyään Tapparalle voitoin 3–0. Pronssiottelussa se voitti Kärpät 2–0.

 Runkosarja 
Ennen kauden alkua Ilvekseltä ja sen kokemattomalta valmennukselta ei odotettu mitään. Ilves aloitti silti runkosarjassa kohtalaisen hyvin. Maaleja ei tehty paljon, mutta voittoja tuli nöyrällä viisikkopelaamisella. Raimo Helminen johti hyökkäystä ja slovakkijätti Ivan Majeský puolustusta. Runkosarjan aikana alkoi joukkueeseen kasvaa johtohahmoja, esimerkkeinä Jani Nikko ja Vesa Viitakoski. Loppua kohden Ilves pääsi kovaan pelivireeseen ja fanit alkoivat tosissaan uskoa mestaruuteen.

 Pudotuspelit 
Pudotuspelien alla HIFK:n Pasi Nielikäinen sanoi pitävänsä Ilveksen tähtipelaajat pimennossa. Ilveksen Matt Smith ja Majeský kuitenkin hiljensivät Nielikäisen. Ennen sarjan alkua puhetta herätti myös se, että Heikki Mälkiällä oli sopimus HIFK:hon kaudeksi 2001–2002. Sarjan ensimmäinen ottelu oli tasainen ja päättyi vasta 124 minuutin ja 41 sekunnin jälkeen Jani Nikon maalilla. Kyseessä oli samalla pisin ottelu SM-liigassa historiassa. Ilves hallitsi loput sarjasta, mutta HIFK:n maalivahti Ari Ahonen venytti sarjan viidenteen otteluun.

Pitkän sarjan ja monien jatkoaikojen jälkeen Ilves lähti väsyneenä Tapparaa vastaan paikallispeleihin, joihin Lukon suoraan 3–0 voittanut Tappara lähti täysin levänneenä. Tappara pelasi valmentajansa Jukka Rautakorven johdolla taktiikalla, joka käytti täysin hyväkseen tuomarilinjaa.
Ilves istui tämän takia kaksi avauspeliä boksissa ja Tappara vei ne selvästi. Viimeiseen peliin Ilves sai ensimmäistä kertaa kunnon taistelutahdon ja johti ottelua 2–0, mutta Tappara nousi kuitenkin ja vei pelin 3–2 jatkoajalla.

Pronssiotteluun Ilves sai faneilta täyden tuen ja lähti selvänä ennakkosuosikkina yllättäjä Kärppiä vastaan ja veikin ottelun hyvän pelin jälkeen 2–0. Taistellen koko kauden pelannut väsynyt Ilves-ryhmä oli näyttänyt taas sitä 1985 vuoden henkeä. Nyt se vaan ei riittänyt, mutta osoitti, että kovalla itseluottamuksella heikompikin ryhmä voi tehdä ihmeitä. Pronssi oli siis todella iso juttu täysin nöyryytetylle rahattomalle Ilvekselle.

 Puolivälierät 

HIFK–Ilves 0–1 ja.

Ilves–HIFK 2–4

HIFK–Ilves 0–3

Ilves–HIFK 0–3

HIFK–Ilves 2–3 ja.

Ilves jatkoon voitoin 3–2.

 Välierät 

Tappara–Ilves 5–1

Ilves–Tappara 1–4

Tappara–Ilves 3–2 ja.

Tappara finaaleihin voitoin 3–0.

 Pronssiottelu 

Ilves–Kärpät 2–0

Ilvekselle pronssia voitoin 1–0.

 Kokoonpano 
 Pelinumero  Pelaaja  Pelipaikka 1  Mika Pietilä  MV 3  Jani Nikko  P 6  Ville Koistinen  P 8  Arto Tukio  P 9  Oliver Setzinger  H 10  Juha Hautamaa  H 11  Sami Karjalainen  H 12  Teemu Numminen  H 12  Ari Paananen  H 12  Jukka-Pekka Laamanen  P 12  Teemu Kesä  P 15  Ville Snellman  H 16  Toni Dahlman  H 17  Timo Koskela  H 18  Marian Kacir  H 19  Ivan Majeský  P 20  Tommi Miettinen  H 21  Petr Kuchyna  P 22  Kimmo Vähä-Ruohola  H 23  Antti Bruun  P 25  Tomi Pettinen  P 27  Jarkko Nikander  H 28  Jari-Pekka Pajula  H 29  Tapio Sammalkangas  P 31  Juha Pitkämäki  MV 31  Kristian Antila  MV 32  Jesse Welling  H 33  Ville Hirvonen  H 34  Pasi Puistola  P 35  Tommi Kela  MV 36  Jussi Asunmaa  H 36  Tony Salmelainen  H 38  Antti Hilden  H 39  Vesa Viitakoski  H 41  Raimo Helminen  H 44  Matt Smith  P 61  Jarno Peltonen  H
Yläindeksin teksti

 Valmennus 
Ilvestä valmensi Heikki Mälkiä apuvalmentajanaan Ari-Pekka Selin, josta tuli seuraavalla kaudella Ilveksen päävalmentaja. Ilves-fanit eivät pitäneet Mälkiästä tämän avauskaudella 1999–2000 ja aktiivisimmat vihaajat perustivat jopa järjestön Mälli lentää, eivätkä pitäneet vieläkään. Mälkiä pelasi puolustusvoittoisella taktiikalla, jota alettiin kutsua "Etelä-Karjalaiseksi k*sipääkiekoksi". Mälkiä uskoi kovaan työntekoon ja se näkyi pelaajissa: alkukausi oli loistava, mutta loppua kohden alkoi jaksaminen olla kortilla. HIFK-sarjan jälkeen edes Mälli lentää -järjestö ei vihoitellut, eikä kutsunut Mälkiää selkään puukottajaksi, sillä he huomasivat, että Mälkiä teki hommat Ilveksessä kunnolla HIFK-sopimuksesta huolimatta. Pronssiottelun jälkeen Ilves-fanit levittivät fanikatsomoon lakanan, jossa luki "Kiitos Heikki!".

 Tilastoja 
Runkosarjan TOP-3 Ilveksessä:
 Sijoitus  Pelaaja  Tehot 1.  Vesa Viitakoski  55, 27+20=47 2.  Raimo Helminen  56, 9+37=46 3.  Juha Hautamaa  51, 15+20=35

Pudotuspelien TOP-3 Ilveksessä:
 Sijoitus  Pelaaja  Tehot 1.  Raimo Helminen  9, 1+6=7 2.  Vesa Viitakoski  9, 3+3=6 3.  Toni Dahlman  9, 3+2=5

Maalivahdit koko kaudella:
 Sijoitus  Pelaaja  Ottelut  Pelatut ottelut  Torjuntaprosentti  Päästetyt maalit (KA) 1.  Juha Pitkämäki  64  13  90,74  2,31 2.  Mika Pietilä  64  58  90,62  2,16 3.  Tommi Kela  2  -  -  - 4.  Kristian Antila  -  -  -  -

 A-juniorit 
Ilveksen A-juniorit jäivät ulos pudotuspeleistä, mutta eivät joutuneet karsimaan sarjapaikastaan. Joukkueessa pelasi tulevia liigapelaajia, kuten Teemu Jääskeläinen, Juha Alén ja Antti-Jussi Miettinen.

 Lähteet 
 Veijareita ja Virtuooseja

 Ilves.com

2000
Luokka:Jääkiekkosarjojen kausi 2000–2001